Nr. L 56/2 De Europæiske Fællesskabers Tidende 26. 2. 87 RÅDETS FORORDNING (EØF) Nr. 548/87 af 23. februar 1987 om ændring af forordning (EØF) nr. 986/68 om fastsættelse af almindelige regler for ydelse af støtte til skummetmælk og skummetmælkspulver til foderbrug RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EØF) nr. 1335/86 (?), særlig artikel 10, stk. 2, under henvisning til forslag fra Kommissionen, og ud fra følgende betragtninger : Ved forordning (EØF) nr. 2128/84 (?) ændredes artikel 2, 2a og 3 i forordning (EØF) nr. 986/68 (%), senest ændret ved forordning (EØF) nr. 1304/85 (%) ; forordning (EØF) nr. 2128/84 fandt kun anvendelse indtil udgangen af mejeriåret 1985/1986 ; siden begyndelsen af mejeriåret 1986/1987 er artikel 2, 2a og 3 anvendt, således som de blev affattet forud for ikrafttrædelsen af forordning (EØF) nr. 2128/84 ; i artikel 2a, stk. 3, første afsnit, i forordning (EØF) nr. 986/68 fastsættes en gaffel (mellem 54 og 68 ECU/100 kg), inden for hvilken støtten til skummet- mælkspulver til foderbrug skal fastsættes ; denne gaffel bør tilpasses med virkning fra begyndelsen af mejeriåret 1986/1987 — | UDSTEDT FØLGENDE FORORDNING : Artikel 1 Artikel 2a, stk. 3, første afsnit, i forordning (EØF) nr. 986/68 affattes således : »Støttebeløbet for skummetmælkspulver fastsættes inden for en gaffel mellem 60 og 90 ECU/100 kg.« Artikel 2 Denne forørdning træder i kraft på dagen for offentliggø- relsen i De Europæiske Fællesskabers Tidende. Den anvendes fra begyndelsen af mejeriåret 1986/1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. februar 1987. EFT nr. L 148 af 28. 6. 1968, s. 13. EFT nr. L 119 af 8. 5. 1986, s. 19. EFT nr. L 196 af 26. 7. 1984, s. 6. EFT nr. L 169 af 18. 7. 1968, s. 4. EFT nr. L 137 af 27. 5. 1985, s. 11. På Rådets vegne P. DE KEERSMAEKER Formand